ஹை, என் பெயர் ரே…
ரே போல்ட்ஸ்
…நான் ஒரு கிறிஸ்தவ இசைக்கலைஞர், ஓரினச் சேர்க்கையாளரும்.
அது இன்னும் சுவாரஸ்யமானதுன்னு தெரிவிக்கிறேன்.
ரே போல்ட்ஸ்
எங்க அப்பா அவரது தொழிலில் வெற்றியுடன் திகழ்ந்தார்,
ஆனா அவருக்கு ஒரு ரகசியம் உண்டு,
இவ்வளவு வருடங்களா யாருக்கும் தெரியாது.
அவர் மிகவும் மனச்சோர்வடைந்தார்.
அந்த நேரத்துல, இன்டர்ன்ஷிப்லேர்ந்து உண்மையா, உடைஞ்சு போய் வந்தேன்.
அப்பாவின் தொழிலில் வேகம் குறையுது,
அப்பாவின் மன ஆரோக்கியம் பற்றி நாங்க கவலை கொள்ள தொடங்கினோம்.
இதோ அப்பா.
ரொம்ப தூரம் வண்டி ஓட்டிட்டு வந்திருக்கார்.
ஒரு குடும்ப சந்திப்பில் அவரை அமர்த்தினோம்.
-அது எங்க வழக்கம் இல்லை. -ஆமாம்.
எங்க குடும்பம் அப்படி செய்வதில்லை.
-எதுக்கு பேசிட்டு. -எதைப் பத்தியும் பேச மாட்டோம்.
ரொம்ப கவலையானோம்,
"அப்பா, என்ன பிரச்சனை"னு கேட்டோம்.
30 வருடங்களா ஜெபிக்கிறேன். 19 வயதில் என் இதயத்தை கர்த்தருக்கு அளித்தேன்.
சர்ச் சென்றேன், ஆலோசனைக்கு சென்றேன்,
நான் விடுதலை பெற்றேன்
எல்லாரும் செய்ய சொன்னதை
ஒண்ணு விடாம செய்தேன்,
பின் 30 வருடங்களுக்கு பிறகு,
இனி என்னால் நடிக்க முடியாதுனு முடிவெடுத்துட்டேன்.
என் குழந்தைகள், மனைவியுடன் இருந்தேன்,
"நான் உண்மையா யாரு, எனக்கு என்ன நேர்ந்துட்டிருக்கு"னு
அவர்களிடம் என்னால சொல்ல முடியலைனா
என்ன மாதிரி அப்பா நான்"னு நினைச்சேன்.
நாங்க உடனே…
அவருக்கு ஆதரவா பேசினோம், அவரை ரொம்பவே நேசிக்கிறோம்னு சொன்னோம்.
"மக்களே, ஓரினச்சேர்க்கையாளரா இருப்பதில் தவறில்லை.
நல்ல விஷயம் தான்.
-பிரச்சனையில்லை"ன்னேன். -ஆமா.
அப்பா பகிரங்கமா வெளியே வந்தார்…
சர்ச் அவரது எதிரியானது.
நமக்கு ஊழியம் செய்ய கடவுள் அவருக்கு திறனளித்தார், ஆனா சாத்தானை வெல்ல விட்டார்
அவரது இசை ரொம்ப நேசித்திருக்கிறேன்
இந்த கருமத்தை விட்டொழி
மண்டியிட்டு இந்த அருவருப்பான வாழ்க்கையை கைவிடு!
தனது மனைவி, குழந்தைகளை கைவிட்டு இப்ப பாவத்திலும் பாலியல் சிதைவிலும் வாழறார்.
ஓரினச்சேர்க்கையாளர் கிறிஸ்தவரா இருக்க முடியுமா?
யாருமே அப்படி கிறிஸ்தவனா இருக்க முடியாதுனு சில பேர் உறுதியா இருக்காங்க.
ஆனா நான் முடிவு பண்ணிட்டேன், அந்த கேள்விக்கு
பதில் சொல்லக்கூடிய ஒரே ஆள் இயேசு, மற்றும் நாம்.
பயிற்சிக்கு பின், அடுத்த வசந்த காலத்தில், அக்வயர் த ஃபயரில் ரானை சந்தித்தேன்.
அது மன்சியில் நடைபெற்ற போது,
அங்கு 30 நிமிடம் சேர்ந்து உட்கார்ந்திருந்தோம்.
அப்பா மேல வந்தார், இவர் சொன்னார்,
"ஓரினச்சேர்க்கை தவறு"னு.
எனக்கு ஆசி வழங்கினார்,
அது தான் ரானுடன் நான் கடைசியா பேசியது.
"இந்த அமைப்பு பக்கமே
"வரமாட்டேன்" என்கிற அளவுக்கு நான் போகலை.
இருப்பினும், அடுத்த சில ஆண்டுகளில்…
உங்கள் போர் முழக்கங்களை கேட்க விரும்பறேன்!
…நாம் நினைத்து பார்க்காத அளவு டீன் மேனியா இன்னும் விசித்திரமாகிறது.
யாரு அதிகம் உரக்க பேசறாங்களோ அவர்களே கலாச்சாரத்தை வடிவமைப்பவர்கள்.
திடீர்னு, அரசு கட்டிடங்களின் படிகளில் நிகழ்ச்சிகள் நடத்தறார்.
ஓரினச்சேர்க்கை குற்றமாக்கப் படுவது பற்றி?
நாங்கள் தூய்மையை நம்புறோம்.
பைபிளின் படி, இது கடவுளின் திட்டமல்ல.
அமைதியா இருக்க மாட்டோம்! எங்க குரல்கள் கேட்கப்படும்!
அவர்கள் கூறும் செய்தி ஒன்று சேர்க்காமல் பிரிவியையை தூண்டுகிறது.
இயேசுவின் செய்தியும் பிரிவினையை தூண்டியது.
புனிதப் போருக்கு ரான் ஒரு தலைமுறையையே பணி அமர்த்துகிறார்.
ஆம், ஆண்டவரே! ஓ, கடவுளே, இந்த தலைமுறையை எமக்கு அளியுங்கள்!
ஓ, கடவுளே, நாங்க போருக்கு செல்கிறோம்.
ஷைனி ஹாப்பி பீப்பிள்: எ டீனேஜ் ஹோலி வார்
ஓரினச்சேர்க்கை திருமண இயக்கம் பரவிட்டு வருது…
2000களின் தொடக்கத்தில், ஓரின திருமணங்கள் அமெரிக்காவில் பெரும் பிரச்சனையா இருந்தது.
கிறிஸ்தவ வலதுசாரி தலைவர்கள் குறிப்பா ஆர்லிங்டன் குரூப்…
டாக்டர் ஜேம்ஸ் டாப்சன்
…"அரசியல் ரீதியா எப்படி ஒழுங்கமைப்பது"னு அங்க உட்கார்ந்து யோசிச்சுட்டிருக்காங்க.
ஓரின திருமணங்களை தங்களது போர்க்களமா ஆக்கிகிட்டு போர் புரிந்தனர்.
திருமணத்திற்கான நிலைப்பாடு
இப்ப பரிசீலிக்கப்படற மிகவும் ஆபத்தான தேசிய கொள்கை…
ஜேம்ஸ் டாப்சன் ஃபோக்கஸ் ஆன் த ஃபேமிலி - நிறுவனர், சேர்மன்
…நிச்சயம் ஓரின திருமணம் தான்.
சில சமயம் ஒரு தவறான புரிதல் இருக்கும்…
ஜெஃப் ஷார்லெட் பத்திரிகையாளர்
…அடிப்படைவாதம் பற்றி,
இன்றைய காலகட்டத்தில் அது எந்த குறிப்பிட்ட பிரச்சனைக்கும் உந்துதலா இல்லை.
பெண்களுக்கு உரிமை உண்டு,
அல்லது நம் உடல் நம்முடையது,
நம் பாலினத் தேர்வும் நமது உரிமையே, இது போன்ற கருத்துகள்.
அவை ஒரு அடிப்படைவாதி கருத்துப்படி,
கடவுளின் அதிகாரத்துக்கு எதிரான கிளர்ச்சிகள்.
ஓரினச்சேர்க்கையை ஊக்குவிப்பது,
நம்மால் பார்க்க முடியாத ஒரு சோகமான யதார்த்தம்.
மைக் ஃபாரிஸ் வீட்டு பள்ளி சட்ட பாதுகாப்பு குழு நிறுவனர்
ஏதாவது செய்யப்படணும்.
இந்த குழுவின் கலாச்சார ஆதிக்கம் குறைஞ்சுடுச்சு,
அதன் எண்ணிக்கை சுருங்குவதை கண்டது.
என்பிஆர் அரசியல் நிருபர்
இளைஞர்களில் பெரும்பாலானோர் ஓரின திருமணங்களை ஆதிரிக்கின்றனர்,
எனவே இளைய தலைமுறை இன்னும் பலமடையும் போது தேசிய ஆதரவு அவசியமாகும் என்று
சில ஆதரவாளர்கள் நம்புகின்றனர்.
இந்த பணியில் ரொம்ப காலம் இருப்பவர்களுக்கு
சீக்கிரமே குழந்தைகளை கைவசப்படுத்தணும்னு தெரிஞ்சிருந்தது.
"எதிர்காலத்தின் வாக்காளர்களாதலால் அவர்கள் நமக்கு தேவை."
அந்த சக்தி தேவை என்று அறிந்திருந்தனர்.
இது வளர்ப்பது பற்றியது, தானே?
நீண்ட கால வெற்றிகளைப் பற்றியது. அந்த குழந்தைகளின் படை தேவைப்பட்டது.
கடவுளின் திருமணம் = 1 ஆண் + 1 பெண்
ரான் அவர்களுக்கு தேவைப்பட்டார், ரான் தயாரா இருக்கார்.
கடந்த இரண்டு ஆண்டுகள் எனக்கு ரொம்ப ஆபத்தானதா தோணுது,
ஏன்னா இந்த தலைமுறையை இழந்தா நாம நிறைய இழக்க நேரிடும்.
இதை நாம மாத்தி அமைக்கலனா தார்மீக குழப்பங்களும்
அராஜகமும் தலைவிரித்தாடும்.
அதற்கு நாம் ஏதாவது செய்ய வேண்டும்.
தனது அப்பாவிடம் நல்ல பேர் எடுக்கும் குழந்தை போல இது ரானுக்கு நல்ல வாய்ப்பு.
உலகம் நம்மை தூங்க வெச்சுட்டு, "சரி, தப்புனு எதுவும் இல்லை.
ஓரின திருமணங்களை சட்டபூர்வமா அங்கீகரிக்கலாமே?
அதில் என்ன தவறு? அது வித்தியாசமானது, அவ்வளவே.
அது உங்க பிறவி குணம்", இப்படி எல்லாம் உலகம் நம்மிடம் கூறியது.
அவர் ஒரு வியத்தகு எதிர்வினையை எதிர்பார்க்கிறார்.
பெரிய கனவு காண்கிறார்,
இளைஞர்களை வெச்சு ஒரு பெரிய அரசியல் சக்தியை எப்படி உருவாக்குவது,
கடவுள் தலைமையிலான நாட்டிற்கு அர்ப்பணமாக, எனவே பேட்டில்க்ரையை உருவாக்கினார்.
பேட்டில்க்ரை
இது இங்கு தொடங்குகிறது
டீன் மேனியாவிடம் ஏற்கனவே ஹானர் அகாடமி உலகச் சுற்றுலாக்களும்
அக்யவர் த ஃபயரும் இருந்தன.
பேட்டில்க்ரை வடிவமைக்கப்பட்ட விதம்…
டேனி ரோக்கா-ஹெர்பெர்ட் மாஜி டீன் மேனியா
அது ஒரு பெரிய அக்வயர் த ஃபயர்.
பேட்டில்க்ரை.காம்
வெறித்தனமான அக்வயர் த ஃபயர் தான் பேட்டில்க்ரை.
நாம் போர்வீரர்கள்
பேட்டில்க்ரை - ரான் லூஸ்
நீங்க சொல்றது கேட்கலை! உங்களது போர் முழக்கம் கேட்க விரும்பறேன்.
இவை பெரிய அரங்க நிகழ்ச்சிகள், மக்களை மிகவும் உணர்ச்சிவசப்பட வைத்தது.
சேர்ந்தேன் பேட்டில்க்ரை.காம்
அரங்கத்தின் ஒரு பகுதியில் ராணுவ வீரர்களை
மேலிலிருந்து கயிற்றில் இறங்கச் செய்தார்.
இருங்க, இன்னும் இருக்கு.
ஒரு தலைமுறைக்கான போர் முழக்கம் என்ற பிரச்சாரம் தொடங்கினோம்.
இது ஒரு இயக்கம்.
அரசியல் ரீதியா ஈடுபட ஒரு அழைப்பு.
ஒரு தலைமுறைக்கான போர் முழக்கம். புத்தக ஆய்வு தொடர்.
உங்களை போரில் கொண்டு சேர்க்க, அற்புதமான ஊடாடும் இணையதளம்
முன் வரிசைகளில் நின்று போராடும் கிறிஸ்துவின் தீவிர வீரராக
நீங்க மாறுவதற்கு உதவ வடிவமைக்கப்பட்டுள்ளது.
ஒரு போர் உருவாயிட்டிருக்கு
எல்லாமே ராணுவ உருவகம் தான்.
முன்பும் அதை பயன்படுத்திட்டிருந்தார்,
ஆனா இப்ப அதை மிகவும் தீவிரமாக்கினார்.
"இதைப் பத்தி செய்தியில் வருது"னு சொன்னேன்.
சிஎன்என் - கடவுளின் வீரர்கள்
இன்று உங்களது போர் முழக்கத்தை கேட்க விரும்பறேன்!
கலாச்சார வீரர்கள் எழுவீர்
வெளிப்படையா உரிமை கோரும்
இளைஞர்களின் படையைக் காண்கிறேன்.
இது சிவப்பும் கருப்பும்.
இது என் கண் முன்னால் மிகப்பெரிய அளவில் நடந்த பாசிசம்.
"எங்களுக்கு கேக்கில் ஒரு துண்டு வேணும்"
என்ற கிறிஸ்தவ உரிமை பற்றிய கருத்திலிருந்து மாறி
"எங்களுக்கு என்ன வேணும்னு அறிவீர். மொத்தத்தையும் எடுத்துக்கறோம்.
அமெரிக்காவை மீட்கிறோம்"னு ஆனது.
கலாச்சாரம் சொல்வதை கேட்பதை நிறுத்திட்டு,
"கலாச்சாரத்தை நாம வழிநடத்தணும், கலாச்சாரம் நம்மை வழிநடத்தக்கூடாது"னு சொன்னா?
"உங்கள் குரல் கேட்கணும்னுங்கறதுக்கு பதில் நம்ம குரல் கேட்கணும்"னு நாம சொன்னா?
அவர் இனி இளைஞர்கள் கலாச்சாரத்திலிருந்து தள்ளிச் செல்ல விரும்பலை,
அவர்கள் அதை ஆக்கிரமிக்கணும்னு விரும்பினார்.
ஒரு நிகழ்ச்சி நடத்தி இளைஞர்களை ஊக்குவிப்பதற்கு பதில்
முதல் முறையா அவர்களை அரசியல் பிரச்சனைகளில் ஈடுபடுத்துவது
ரொம்ப கஷ்டமா இருந்தது.
இது போருக்கு ஓட வேண்டிய நேரம்
இது நம் நெறிமுறைகளை மீட்கும் ஒரு செய்தியா தோன்றும்,
ஆனா இது சகிப்பு இல்லாத தன்மையும் வெறுப்பும்தான்.
இது பிரிவினையை தூண்டுகிறதெனலாம். அது தான் தேவையோ என்னவோ.
இது ஆதரவை சேர்க்கத் தொடங்குகிறது…
லிஸ் போல்ட்ஸ் ரான்ஃபெல்ட் - ஃபில் போல்ட்ஸ் மாஜி டீன் மேனியா
…மிகவும் தீவிரமான பழமைவாத தலைநகரில் இருந்து.
ஆர்லிங்டன் குரூப்.
நீங்க பேட்டில்க்ரையில் சேரணும்னு விரும்பறேன்.
பேட்டில்க்ரை.
பேட்டில்க்ரை கூட்டணி.
ரான் சாதித்து காட்டினார்.
இளைஞர்களை கொண்டு வந்தார்.
கர்த்தரே, ஒரு படையா ஒன்று சேர்ந்து "பொறுத்தது போதும்"னு முழங்குவோம்.
அவர்கள் வீரர்கள், கடவுளே, பயன்படுத்துங்கள்.
கிறிஸ்தவத்தை ஒரு சொல்லினுள் அடக்குவோம்,
"சண்டையிடுவது."
உங்கள் மீது எதிரி போர் அறிவித்துள்ளான்,
ஆனா கடவுளின் அன்புடன் பதிலடி கொடுக்கும் நேரமிது! நீங்க தயாரா?
அந்த படையை உருவாக்கினா,
கடைசியில், அவர்களுக்கு அணிவகுப்பிற்கான உத்தரவிட வேண்டும்.
இது எல்லாம் பெரிய அளவிலான விஷயம்னு அவர்களிடம் கூறினால்,
கடைசியில் அவர்களை போரை நோக்கி கை காட்டணும்.
அந்த திருப்பு மையம் வெகுசீக்கிரமே நடந்தது.
தங்களது தலைமுறையினை மீட்டெடுப்பதாக
பல்லாயிரக்கணக்கான இளைஞர்கள் பேனர்களை தூக்கியுள்ளனர்.
அமைதியா இருக்க மாட்டோம்! எங்க குரல்கள் கேட்கப்படும்.
இந்த பெரிய அரங்க நிகழ்வுகளில் அப்பலாம், கூடவே,
"ஒரு அரசாங்க இடத்தில் பேரணி செல்லப் போறோம்,"
வெளிப்படையான அரசியல் சார்பு இருந்தது.
அமெரிக்காவில் கன்னிமை கெடா இளைஞர்கள் சாலையோரமா கற்பழிக்கப்படறாங்க,
அமெரிக்கர்கள் அதை சும்மா வேடிக்கை பார்க்கறாங்க.
அரசியல் போராட்டங்களில் ரான் இளைஞர்களை வழிநடத்தினார்,
இதற்கு முன் அவர் அப்படி செய்ததில்லை.
ஆரம்பத்தில் சான் ஃப்ரான்சிஸ்கோவில் ஒரு பேரணி நடந்தது.
சான் ஃப்ரான்சிஸ்கோ சிட்டி ஹாலுக்கு போறார்,
ஏன்னா இரண்டு வருடங்களுக்கு முன்பு தான்
அங்கு ஓரினத் திருமணம் சட்டபூர்வமாக்கப்பட்டது.
சான் ஃப்ரான்சிஸ்கோவிற்கு தைரியமாக சென்றார்,
சிட்டி ஹாலின் படிகளில்,
அமெரிக்காவின் ஓரினத் தலைநகருக்கு,
கலாச்சார் போர்களின் மையமாக தன்னை நிலைநிறுத்திக் கொள்ள விரும்பினார்,
முடிந்தவரை இளைஞர்களை திரட்டி தன்னை பின்பற்றச் செய்தார்.
"பொறுத்தது போதும்"னு போராடும் கலாச்சார போரின் தலைவர்களாக மாற
இளைஞர்களாகிய நாங்கள் இங்கு வந்துள்ளோம்.
என் மனதில் சந்தேகமே இல்லை,
இதை சர்ச்சிற்கும் சர்ச்சின் எதிரிக்குமான
மோதலாக அவர்கள் பார்க்கிறார்கள்.
இது சான் ஃப்ரான்சிஸ்கோ மீதான ஒரு இயக்கம்.
சான் ஃப்ரான்சிஸ்கோவை கடவுள் ஆசீர்வதிக்க, பலமான எதிர்வினையாற்றியதுயது.
போராட்டக்காரர்கள் முழுவதுமாக இறங்கினர்,
இக்குழு ஓரினச்சேர்க்கை மற்றும் சுயதேர்வை எதிர்ப்பதாக குற்றம் சாட்டினர்.
எதிர் போராட்டம்
பேட்டில்க்ரை ஆபத்தில்லாத இயக்கம் அல்ல.
அதன் திட்டம் பெண்களுக்கு எதிரானது…
நான் கே & கிறிஸ்தவன்
ஓரினச்சேர்க்கையை எதிர்த்தது, போர், கீழ்ப்படிதலை ஊக்குவித்தது.
பாசிச நடமாடும் பிணங்களாக இளைஞர்களை மாற்றும் கருவி தான் பேட்டில்க்ரை.
"கடவுளின் படை." கடவுளின் படை பத்தி உங்களுக்கு அது தவறுனு தோணலையா?
நாங்க கோபப்படுகிறோம் என்கின்றனர், ஆனா அவங்க தான் கோபப்படுறாங்க.
பைபிளின் பிரதிநிதிகளை வன்மையாக எதிர்ப்பதற்கு
அது ஏற்ற சூழலா இருந்ததை நாங்க உணரலை.
"நாங்க உணரலை"னு தெரியாத மாதிரி நடிப்பாங்கன்னு நான் நினைக்கலை.
இது இன்னும் பெரிய இலக்கை குறிக்கிறது, கிறிஸ்தவ வலதுசாரி இறையாட்சி இலக்கு.
வாஷிங்டனிலிருந்து ரான் லூஸ் இணைகிறார்.
இந்த நாட்டில் இறையாட்சியை எதிர்பார்க்கறீங்கனு நினைக்கறாங்க.
அது உண்மையா?
நிச்சயம் இல்லை.
இளைஞர்கள் குரல் கொடுக்க அனுமதிக்கப்படணும். எங்கள் குரலை மற்றவை--
பைபிள் பொது கொள்கைக்கு போகணும்னு விரும்பறீங்களா?
நம் நாட்டை சிறப்பாக்கிய யூத-கிறிஸ்தவ நெறிமுறைகளைதான் விரும்பறோம்.
அதை நான் மட்டும் விரும்பலை,
இதைத்தான் இளைஞர்களும் விரும்புவதாக கருத்து தெரிவிக்கின்றனர்.
நாம் போரில் உள்ளோம்.
சக்காரியா துர் மாஜி டீன் மேனியா
நாங்க கடவுளுக்கான படையா இருந்தோம்.
போர் முழக்கத்துடன் எழ இருந்தோம்.
ஆனா அது போன்ற மனநிலையை உருவாக்குவதில் பிரச்சனை,
கேள்வியே கேட்காமல் ஆணைகளை பின்பற்றும் வீரர்களை உருவாக்குவது தான்.
ஏன்னா நாம் சுடப்படும்போது அதைத்தான் நாம செய்யணும்.
மனதினை பகுதிகளாக எப்படி பிரிப்பீர்கள் என்று தெரியலை,
இளைஞர்களை நீங்க நடத்தியற்கு ஏற்படப் போகும் விளைவுகளை பற்றி சிந்திக்காதிருக்க.
இந்த நிகழ்ச்சிகளில் நீங்க பார்த்த அனைத்திற்கும்
ஹானர் அகாடமி பயிற்சி பெறுநர்களே பொறுப்பேற்றனர்.
நாளுக்கு 15 மணி நேரம் உழைத்தோம்.
இந்த நோக்கத்திற்காக நம்மையே தியாகம் செய்றோம்.
டீன் மேனியா ஒரு மாபெரும் அமைப்பு இயந்திரம்.
ஒரே பயணம், டஜன் கணக்கில் நகரங்களுக்கு சென்றோம், பேருந்தில் உறக்கம்,
இரவில் பயணித்தோம். மிகவும் சோர்வடைந்தோம்.
எனக்கு சொறி ஏற்பட்டது…
மன அழுத்தத்தினால்.
தினமும் சாப்பிட எங்களுக்கு ஐந்து டாலர்கள் தராங்க.
கோரி ரைட்
மற்றவைக்கு நாங்க கடவுளை நம்பணும்.
ஒரு முறை என்னிடம் பணம் தீர்ந்து போனது,
"சரி, விரதம்னு சொல்லிக்கறேன்"னு இருந்தேன்.
இந்த இளைஞர்கள் உழைப்பைத் தருகின்றனர்.
அது அவருடைய திட்டம்.
இளைஞர்களை நல்ல சுரண்டும் வேலை இது.
ஹானர் அகாடமியில், மாதாந்திர கல்விக் கட்டணம் உண்டு.
வேலை செய்ய பணம் தரணும்.
ஊழிய அணி பயணத்தின் நடுவே இருந்தேன்.
என்னை பணம் கேட்டு படுத்தி எடுத்தாங்க.
பணம் கட்ட தாமதமாச்சுன்னா, வெளியே துரத்தப்படுவோம்.
அக்கவுண்டில் போதுமான பணம் இல்லனா,
நிதி திரட்டும் பயணத்திற்கு எங்களை அனுப்புவாங்க…
ஒண்ணு என்னை நிதி திரட்டும் பயணத்திற்கு அனுப்புவாங்க இல்ல மக்களை
தங்களிடமிருந்தே காக்க, பணி சுற்றுலாக்களுக்கு ஆள் சேர்க்க,
ஒரு வருடம் முழுக்க
நாடு முழுதும் பயணித்த பின் என்னை நீக்கப் போவதாக கூறினர்.
நிதி திரட்ட யோசனைகள்
நிதி திரட்டுவதற்கான பல்வேறு வழிகளுக்கான புத்தகம் இதோ,
அதில் ஒரு வழி, ஒரு பெட்டி முட்டையை எடுத்துகிட்டு ஒவ்வொரு வீடா போகணும்,
அவர்கள் காசு தந்தா எங்க தலையில் முட்டையை உடைக்கலாம்.
"உங்க நன்கொடை எவ்வளவாக இருந்தாலும் சரி, கொடுத்தா என் தலையில் முட்டை உடைக்கலாம்."
"என் தலையில் முட்டை உடைக்கலாம்."
கேவலம்.
அவமானம்.
டீன் மேனியாவின் இறையியல் ஒரு அசாத்தியத்தின அடிப்படையில் அமைஞ்சிருக்கு,
"உங்களால் ஆக முடியாத ஒருவரா உங்களை இருக்கச் சொல்கிறோம்."
மனிதனா இருந்தா, "நான் சாதிச்சுட்டேன்"னு சொல்ற தருணமே வராது.
எப்பவும் தோல்வி தான்.
"அப்ப இன்னும் முயற்சி செய், அதிகம் உழை, தீவிரமாகு, சேவையை அதிகரி, சரணடை."
இந்த இளைஞர்கள் இழக்கப்பட வேண்டியவர்கள்.
பயிற்சி பெறுநர்களில் கால்வாசி, ஒரு வருடம் தாக்குபிடிக்க முடியலை.
ஒண்ணு பணம் புரட்ட முடியலை, இல்லை விதியை மீறியிருப்பார்கள்.
விதியை மீறினவர்களுக்கு ஒரு பிவி கிடைக்கும், அதாவது "பிரியா விடை."
அது ஒரு சம்பிரதாயமற்ற வெளியேற்றம்.
24 மணி நேரத்திற்குள், வளாகத்தை விட்டு வெளியேற்றம். அப்படி துரத்தப்பட்டனர்.
அவர்கள் போனபின், அவர்களிடம் பேசவே கூடாது. அவர்கள் இல்லாதது போல.
நான் நீக்கப்பட்டேன்…
ஒரு பையனை முத்தமிட்டதற்கு.
அது வெறும் முத்தம்.
இது தான் ஊழியக் குழு,
இங்க என்ன நடக்குதுனு நீ பார்க்கணும்.
நான் மிகவும் நேசித்த, நன்கறிந்த மக்கள்,
இப்ப அவர்களுக்கு என்னிடம் பேச அனுமதியில்லை.
என் எண்ணை அவர்கள் டெலீட் செய்யணும், வளாகத்திலிருந்து நான் துரத்தப்பட்டேன்.
நான் இல்லாதது போல நடத்தப்பட்டேன்.
ரொம்ப தனிமை.
ரொம்பவே தனிமை.
உன்னை பிரிந்து தவிக்கிறேன்
உனக்கு அது கூட தெரியாது…
நாம் துரத்தட்டப்பட்ட பிறகு மீண்டும் ஹானர் அகாடமிக்கு திரும்பலாம்.
ஆனா, அதுக்கு நாம அசிங்கப்படணும்.
கேரி சாம் மாஜி டீன் மேனியா
எங்களிடம் எதிர்பார்க்கப்பட்ட டேவ், ரான் சொன்ன
அனைத்தையும் நாங்க செய்த பிறகு,
பின் மீண்டும் விண்ணப்பித்து உள்ளே வரலாம்.
நிறைய பேர் திரும்பி போக விரும்பினோம்.
உலகில் எப்படி வாழ்வதென்றே யாருக்கும் தெரியலை.
எனக்கு அந்த வருடம் ரொம்ப கடினமா இருந்தது, ஆனா என்னால் திரும்பி போக முடிஞ்சுது.
அந்த குற்ற உணர்ச்சி சுழற்சியில் மாட்டினா, அமைப்பிற்கான நம் அர்ப்பணிப்பு
அதிகரிக்கும்.
எவ்வளவு தகுதியற்றவரா ஆகிறோமோ,
அங்கு நாம் தங்க அவர்கள் அனுமதித்ததற்கு அவர்கள் மீதான நன்றி கூடும்.
செய்யக் கூடாத தேர்வுகளை செய்தேன்…
டீன் மேனியா ஹானர் அகாடமி விளம்பரம்
…தெரிஞ்சே, அது தவறுனு தெரிஞ்சே.
விளைவுகள் இருக்கும்னு தெரிஞ்சே.
நான் டீன் மேனியாவிற்கு திரும்பிய பிறகு ஒரு அக்வயர் த ஃபயர் வீடியோவில் இடம்பெற்றேன்.
நீ இருக்கும் இடத்தில் நான் இருந்தேன், பின்னர் கொஞ்சம்
"இது தகும்" இசை வீடியோ
நீ உணர்வது எனக்கு நன்கு தெரியும்.
என்னுடைய பங்குக்கு நல்ல மனிதர்களுடன் இருந்திருக்கிறேன்…
அந்த வீடியோவில், குணங்கெட்ட பெண் பற்றிய பைபிள் கதையை
அவர்கள் அபிநயக்கூத்தாடணும்.
"பாவம் இல்லாதவன் முதல் கல்லை வீசுகிறான்."
ஆனா வீடியோவில், அந்த பெண், நான் தான், ஒரு அறையில்,
கதவு திறக்கிறது, மூன்று ஆண்கள் உள்ளே வருகின்றனர்.
அமெரிக்கா முழுவதும் அந்த வீடியோ காண்பிக்கப்பட்டது,
அந்த வருடத்தில் அனைத்து அக்வயர் த ஃபயரிலும்.
செய்த தவறுக்கு அவமானத்துக்குள்ளாக்கப்பட்ட பெண்ணாகிய என்னை
செய்த தவறுக்கு அவமானத்துக்குள்ளாக்கப்பட்ட ஒரு பெண்ணாக உலகம் முழுதும்
ஒளிபரப்பப்பட்ட ஒரு வீடியோவில் இருந்தேன்.
ஆனாலும் அதை செய்ய சம்மதித்தேன்.
அறிவுறுத்தல் இப்பொழுது நிறைவுற்றது.
அது நமக்குள் போயிடுச்சு.
இதை நமக்காக செய்றோம்,
விரும்பித்தான் செய்றோம்.
முற்றிலும் அழிய என்னுடைய எனது முறை.
டீன் மேனியா ஊழியங்கள்
அப்பவும் ரானின் உதவியாளரா பணியாற்றினேன்,
ரொம்பவே மனச்சோர்வுக்கு ஆளானேன்,
ஏன்னே எனக்கு புரியலை.
தினமும் என் பைபிளை படித்தேன். என் அமைதியான நேரங்கள்.
ஜெபித்தேன். கிறிஸ்தவ மக்களுடன் மட்டுமே பழகினேன்.
நான் டேட் செய்யலை.
கடவுளுக்கு சேவை செய்தேன், கடவுளுக்காக உத்வேகத் தீயுடன் இருந்தேன்.
சரியானவற்றை செய்தா சரியான விளைவுகள் ஏற்படும்னு நினைத்தேன்.
அப்ப ஏன் மனச்சோர்வுடன் இருக்கேன்?
தற்கொலை எண்ணம் ஏன் வருது?
எப்பவும் ஏன் குற்ற உணர்ச்சி, அவமானம், கண்டனம், இவற்றை உணர்கிறேனா?
இதை தவறா செய்றேன் போல.
என்னிடம் பாவம் இருக்கணும்.
மீட்கமுடியாத உடைந்துபோன மோசமானது ஏதோ ஒன்று என்னிடம் இருக்கணும்.
"நீ உயர்ந்தவள். உலகை மாற்றுகிறாய்"னு தினமும் சொல்வாங்க.
எப்பவும் ஊக்கப்படுத்துவாங்க.
நம்மை உடைக்கவும் செய்வாங்க.
பாவம், குற்ற உணர்வு, அவமானம். "நீ கெட்டவள்." இவை அனைத்தினாலும்,
நாம் சிறைக்குள் செல்வோம், வேறு யாருக்கும் தெரியாது,
ஆனா அந்த சிறை நம் மனதில் இருக்கும்.
இந்த மொத்த டீன் மேனியா விஷயமும் என்னை ரொம்ப கீழே தள்ளியது.
இந்த மனச்சோர்வு, குறைவான சுய மரியாதை,
எதிர்மறையான விஷயங்களையே எண்ணுவது,
சுய பச்சாதாபம், மனச்சோர்வு, இவற்றிலேயெ முடங்கிக் கிடப்பது.
இனி இப்படி என்னால் வாழ முடியாது.
அந்த நிலையில் தான் இப்ப இருக்கேன்.
ஒரு வழியா, டேவ் ஹாஸை சந்திச்சேன்.
"எனக்கு உதவி தேவை" என்றேன்.
ஹானர் அகாடமியின் டைரக்டர்
அவரது அலுவலகத்தில் அவருக்கு எதிரே அமர்ந்திருந்தேன்.
அவர் என்னை பார்த்து, "நீ சர்ச்சுக்கு இன்னும் அதிகமா போகணும்" என்றார்.
அதுக்கு மேல கிறிஸ்தவ விஷயங்களில் ஈடுபட என்னால் முடியலை.
அதுக்கு மேல செய்திருக்க முடியாது.
அந்த தருணத்தில் தான், "இல்லை, நான் கிளம்பறேன்"னு முடிவெடுத்தேன்.
இது… "இங்க இருந்தா உயிர் பிழைக்க மாட்டேன்."
ஆனா கிளம்ப ரொம்ப பயமா இருக்கு.
அந்த சூழலில், சொந்தமான உணர்வு அதிகம் இருக்கும்,
மேலும்…
சமூக உணர்வும் இருக்கும்.
மக்கள் அங்க இருக்க முக்கிய காராணமே அது தான்.
அதை… இழப்பது மிகக் கடினம்.
அந்த இடத்தில் தாங்கள் யார் என்ற அடையாளத்தை மக்கள் உருவாக்கிக்கறாங்க.
வெளியேறணும்னா அந்த அடையாளத்தை விட்டு பிரியணும்.
எனவே ஒரு புது இடத்துக்கு பெயர்வது என்பது அந்த சுயத்தை விட்டு பிரிவது போல.
அதனால் அந்த தேர்வு கிட்டதட்ட சாத்தியமற்றதாகிறது.
நாம் மிக ஆழமா போன இந்த வாழ்க்கை…
போயிடுச்சு.
திரிசங்கில் மாட்டிக் கொண்டேன்.
உண்மையா மிகுந்த வலி…
ஏற்பட்ட காரணத்தை வீடியோவிலெல்லாம் போட முடியாது.
எனக்கு கொஞ்ச காலமாச்சு…
நடந்ததை… பத்தி பேச,
ஏன்னா அது சகஜம்னு நான் நினைச்சேன்.
என்கிட்ட ஏதோ சரியில்லைங்கற உண்ர்வோட தான் டீன் மேனியா விட்டேன்.
அதை அதிகமா உள்வாங்கியிருந்தேன்.
அங்க நடந்த நிறைய விஷயஙகளை கண்டும் காணாம விட்டேன்,
ஏன்னா, "நம் தலைவர்களை நாம விட்டுக்கொடுக்கக் கூடாது"னு.
நாங்க அப்புறம் பெருசாகி,
மணமுடித்து குழந்தைகள் பிறந்தபின்னும் நாங்க அதைப்பத்தி பேசலை.
டீன் மேனியா அழிய நான் ஒருபோதும் திட்டமிடலை.
நான் நினைச்சது-- ஒருவருக்கு உதவ விரும்பறேன்,
எனக்கு கிடைக்காத ஆலோசனையை அவங்களுக்காவது கொடுக்கலாம்னு.
டீன் மேனியா முன்னாள் மாணவர்கள்
டீன் மேனியாவில் ஒரு முன்னாள் மாணவர் பக்கம் இருக்கிறது,
அதில் மக்கள் நடப்பு நிகழ்வுகளைப் பற்றி கலந்துரையாடுவார்கள்.
ஆனா அங்க சில மக்களுக்கு குறைகள் இருந்தன, அதைப்பத்தி பேச விரும்பினர்.
டீன் மேனியா அந்த உரையாடலை நிறுத்தியது.
"இது உங்களுக்கு பிடிக்கலைனா, இது டீன் மேனியா காசு கொடுத்து வாங்கிய பக்கம்,
வேணும்னா உங்க சொந்த பக்கம் வாங்கிக்கோங்க,"
அதை மைகா தீவிரமா எடுத்துக்கிட்டா.
மீண்டு வரும் முன்னாள் மாணவர்கள்
அதை விட்டு பத்து வருடங்கள் கழித்து அந்த வலைப்பதிவை தொடங்கினேன்.
மீண்டு வரும் முன்னாள் மாணவர்கள் என் டீன் மேனியா அனுபவம்
டீன் மேனியா ஒரு வழிபாடா? பகுதி 1
அந்த காலத்தில், டீன் மேனியா தனது புகழின் உச்சத்தில் இருந்தது.
ஆயிரக்கணக்கானோருடன் சேருங்கள்
மற்ற உதவாக்கறைகளுடன்
கடவுளை நேசிக்கும் இளைஞர்கள் இருக்காங்கனு உங்க நகரத்துக்கு எடுத்து காட்டறீங்க,
வயது முதிர்ந்தோர் உங்களை ஏமாத்தி,
உங்கள் அழிவில் பணம் ஈட்டுவதை விரும்பலைனு காட்டறீங்க.
ரான் லூஸ்
வருடத்திற்கு டீன் மேனியா 20,000,000 டாலர்கள் ஈட்டியது.
ஜார்ஜ் புஷ் கூட டீன் மேனியாவை அங்கீகரித்தார்.
ஜார்ஜ் புஷ் - பில்லி கிரஹாம் டாக்டர் ஜான் மேக்ஸ்வெல் - ஜாஷ்
இந்த வலைப்பதிவின் நோக்கம்
தங்களது கதைகளை பகிர ஒரு தளமாக வலைப்பதிவை தொடங்கினேன்,
உண்மையா டீன் மேனியா என்ன என்கிற உண்மையை கூறவும்,
குணம் பெறவும்.
தொடக்கத்தில் அநாமதேயமாக வலைப்பதிவை எழுதினேன்,
ஏன்னா நான் யாருங்கறதில
கவனம் செலுத்தாமல் நான் சொல்ல வரும் கருத்தை
மக்கள் கேட்கணும்னு விரும்பினேன்.
இயேசு ராணுவத்தில் இல்லை
ரொம்ப அடக்கி வைக்கப்பட்டிருந்ததால்,
ஒரு சின்ன துவாரம் கிடைச்ச உடனே, மக்கள் குவிந்தனர்.
எனக்கு பெரிய பாரம் இறங்கியது
…இதை படித்து அதிர்ந்தேன்.
ஆஹா!!! அருமையான இடுகை!!!
இந்த இணையதளம் அபாரம்!
நான் மட்டும் தான்னு நினைச்சேன்…
இந்த வலைப்பதிவை இயக்குவது யார்னு யாருக்கும் தெரியலை,
ஆனா அவரிடம் தொடர்பு கொண்டு
கூறினேன், "ஹேய், இதற்கு நன்றி.
நீங்க இதை செய்ததற்கு ரொம்பவே நன்றி.
எனக்கு ஏற்கனவே தெரிந்தவற்றை நீங்க உறுதி செய்றீங்க."
உங்க துணிச்சலுக்கு மீண்டும் நன்றி, கேரி.
மீண்டு வரும் முன்னாள் மாணவர் வலைப்பதிவை மைகா தொடங்கிய போது,
அதை எனக்கு அனுப்பிட்டு சொன்னா,
"ஹேய், இதை தொடங்கறேன், நீ இதில் ஒரு அங்கமா இருக்க அழைப்பு விடுக்கிறேன்."
"இது பிடிச்சிருக்கு. இந்த ஈடுபாடு அருமை. இது ஜாலி" என்றேன்.
கமெண்ட்கள் பிரிவு சுறுசுறுப்பா இருந்தது, பரஸ்பரம் உறுதி செய்துகிட்டோம்.
"ஆம், நீங்க அதை அனுபவிச்சீங்க, அது கொடூரம்" போன்ற கமெண்டுகள்.
நிறைய உரையாடல்கள் ஏற்படத் தொடங்கின.
"ஹேய், இதைப் பற்றி?" "ஹேய். வேற யாராவது--"
சிறிய துண்டுகள் ஏதாவது.
பின் அதை தினமும் படிக்கத் தொடங்கினேன்.
ரொம்ப அதிர்ச்சியூட்டியது, அளவுக்கதிகமா, வரம்பை மீறி இருந்தது, துஷ்பிரயோகமும்.
ஒரு பாழுங்கிணற்றிற்கு எங்க அணி ஒன்றை கூட்டி போய்
அந்த துளைவழியா கீழே ஊர்ந்து போக சொல்வாங்க…
சுத்தி பெரிய கார்களில் வந்து எங்களை பெயிண்ட் பால் துப்பாக்கியால் சுட்டனர்.
சிலரை பூனை உணவை உண்ண வைத்தனர்.
என் குழுவில் ஒருவர் மயங்கி விழுந்தார்,
இன்னொரு பெண் காய்ச்சல் மிக அதிகமானதாலேயே வெளிவிடப்பட்டார்…
நிரந்தர உடல் காயங்கள், நிரந்தர மன வடு, நிஜமான சித்திரவதை.
என் எஸோலின் போது இருமுறை எலிகளும் மடகாஸ்கர் கரப்பான்களும் கொண்ட
சவப்பெட்டியில் பூட்டப்பட்டேன்.
தங்களுக்கு இழைக்கப்பட்ட கொடுமைகளை பற்றி பிழைத்தவர்கள் கூறியதை
கட்டுரைகளாக வெளியிட்டனர்.
கடவுள் மண்டியிடச் செய்ய மாட்டார் காயப்படுத்தவோ அவமானப்படுத்தவோ மாட்டார்.
ஆனா ஒருவழியா தங்களது கதையை கேட்க ஆள் இருக்காங்களே அனைவரும் உணர்ந்தனர்.
ஏன்னா அது ஒரு விதமான தனிமை,
நமக்கு நடந்துட்டிருக்கும் மனக்கஷ்டம்,
ஆனா நாம் அனுபவிச்சதை யாரும் நம்பாத போது.
ஜெனிஃபரின் கதை
எரிக்கின் கதை
டீன் மேனியா மாஜிமாணவர் கூட்டு அழைப்பு ஜூன் 28, 2010
டேவ் ஹாஸ்: கார்டன் வேலி, டெக்சஸிலிருந்து டேவ் ஹாஸ் பேசறேன்.
ஒரு குறிப்பிட்ட இணையதளம் பற்றி சிலர் என்னிடம் சொன்னாங்க,
அங்க சில முன்னாள் மாணவர்களுக்கு ஊழியத்திடம் அதிருப்தி இருப்பதாக கூறினர்.
அந்த இணையத்தில் வந்த கதைகள், அவற்றில் சில உண்மைக் கதைகள்.
ஆனா சில கதைகளோ உண்மை இல்லை.
வலைப்பதிவு பிரபலமான பின், நிறைய மக்கள் பகிரத் தொடங்கிய பின்,
இது மிகவும் பரவலான பிரச்சனையா இருக்கு,
இதற்கு ஏதாவது செய்யணும்னு உணர்ந்தேன்.
எனவே 20 பக்க கதைகளை சேகரித்தேன்,
ஒவ்வொரு போர்டு உறுப்பினரின் வீடு, அலுவலகம் எல்லாத்துக்கும்
அனுப்பினேன், டேவ் ஹாஸை தொடர்பு கொண்டேன்,
அவர் தான் ஹானர் அகாடமியின் தலைவர்.
அனைத்து நிலை தலைவர்களுடனும் தொடர்பு கொண்டேன்,
"அட, இதெல்லாம் நடந்ததுனு எனக்கு தெரியவே தெரியாதே,
இது என்னனு பார்க்கணும். இதை சரி செய்யணும். இது கேவலம்"னு
இதை படிச்சுட்டு சொல்லுவாங்கனு எதிர்பார்த்தேன்.
அந்த எதிர்வினை எங்களுக்கு கிடைக்கலை.
மைகா: இது மீண்டு வரும் முன்னாள் மாணவர் அணி,
டேவ், உங்களிடம் சில கேள்விகள் கேட்கணும்.
எஸோல் நிறைய மாறியிருக்குனு தொடக்கத்தில் சொன்னீங்க.
கடந்த மூன்று வருடங்களில் தெரிவிக்கப்பட்டுள்ள
விஷயங்களை நீங்க படிக்கணும்னு விரும்பறேன்.
ஹைபோதெர்மியா, கால், முழங்கால் மற்றும் கணுக்கால் காயங்கள்.
பீதி தாக்குதலுக்கு உள்ளான மக்களிடம்,
தங்களது உடலுடனே தான் போராடறாங்கனு கூறப்பட்டது.
வகை 2 நீரிழிவு நோயாளிகளை இன்ஸுலின் இன்றி உண்ணப் பணித்தனர்.
தற்கொலை எண்ணம் கொள்ள தொடங்கினர்.
இவ்வளவு காயங்கள் ஏற்படுத்திய நிகழ்வை எப்படி நியாயப்படுத்துவீர்கள்?
டேவ் ஹாஸ்: நான் பேசலாமா?
500 இளைஞர்கள் ஒண்ணு கூடி
வெளியே போய் ஐந்து நாள் விடாம எப்ப ஓடினாலும்,
முழங்கால் காயம், கணுக்கால் சுளுக்குலாம் ஏற்படாமல்
இருக்க வாய்ப்பில்லை.
நான் கேள்விப்படாத பல கதைகளை நீங்க அதில் கூறுகிறீர்கள்.
ஹானர் அகாடமியில் யாரும் என்னிடம் வந்து கூறியதில்லை.
எனக்கு என்ன கேட்கணும்னா--
உங்க உள்மனசின் நோக்கம் என்ன?
இந்த அழைப்பின் மூலம், உங்க இணையதளத்தின் மூலம் என்ன சாதிக்க நினைக்கறீங்க?
இது ஏதோ நீங்க என்னை சும்மா குறி வைப்பது போல எனக்கு படுது.
மைகா: பல மக்களின் வாழ்க்கையில்
தொடர்ந்து பல வருடங்களா அவர்களது ஆன்மாவில் மையத்தையே
நாசம் செய்திருக்கிறீர்கள்
என்பதை நீங்க புரிஞ்சுக்கணும்.
அது உங்களுக்கு புரியாதுன்னு நினைக்கறேன்.
அவங்க மன்னிப்பு கேட்டிருந்தா,
பல மக்கள் தங்களது கதைகளை
தொடர்வதையே நிறுத்தியிருப்பாங்க,
அதை செய்ய யாரும் விரும்பலை.
அது இன்னும் பலம் வாய்ந்தது,
"அப்படியா? இது எனக்கு நடந்ததை நீங்க மறுக்கப் போறீங்களா?"
இதை சாத்தானிஸ்டுகளோ, சர்ச்சை, இயேசுவை வெறுப்பவரோ கூறவில்லை,
இவர்கள் சர்ச்சின் அங்கத்தினர்.
அனைத்து முறையீட்டு விதிகளையும் "பின்பற்றினோம்."
எங்களது புகார்களை தனிப்பட்ட முறையில் கூறினோம்.
நீங்க காது கொடுக்கலை. எனவே இப்ப பத்திரிகைக்கு போறோம்.
வாந்தி எடுக்கும் வரை மண்ணில் ஊர்ந்து போகணும், மலையில் உருளணும்.
எல்லாம் இயேசுவின் பெயரில்.
பதின்ம வயதினர் தீவிர உடற்பயிற்சியில் ஈடுபடுத்தப்படுகின்றனர், தூக்கமின்மை,
அவங்க இணையதளம் கூறுவது போல, "கடவுளின் சக்தியை நாம் நம்பறதுக்கு கற்கணும்."
நாங்க சரியா செய்யலனா, எங்களுக்கான தண்டனைகளோடு,
"வெல்பவனுக்கு எல்லாமே, நீ தோற்றவன்" என்பார்கள்.
வெல்பவனுக்கு எல்லாம், நீ தோற்றவன்.
வெட்டுகள், சிறு காயங்களிலிருந்து கடுமையான சுளுக்குகள், தொற்றுகள் வரை ஏற்பட்டன.
போன வருடம், ஒரு பேருந்து 10 நோயாளிகளை இறக்கி விட்டு போனது.
மைகா மார்லி என் டீன் மேனியா அனுபவம் வலைப்பதிவை தொடங்கினார்.
ஒரு இளைஞனை மற்றவர்கள் எடுத்த வாந்தி மீது
மலையிலிருந்து கீழே உருளச் செய்யுமளவு அவரை மூளைச்சலவை செய்து
அதை ஆன்மீகச் செயல்னு நினைப்பது அதிர்ச்சியூட்டுது.
அதை ஏற்க கடினமா இருக்கு.
ஒரு எஸோல் ஏற்பு சடங்கு பற்றி
நான் மலையில் உருண்டேன் என்ற ஃபேஸ்புக் குழு உரையாடுகிறது,
உடம்புக்கு முடியாமல் போகும் வரை மலையிலிருந்து உருளணும்.
வெறித்தனம் என அறியும் மனம் 2010
அந்த காடுகளில் உண்மையில் என்ன நடக்குதுனு
தங்களது குழந்தைகளை அனுப்பும் பெற்றோருக்கு சுத்தமா தெரியாது.
இந்த குழு ஏதோ விசித்திரமா செய்யப் போகுதுனு
வேறு சிலரும் அபாய ஒலி எழுப்பினர், அதுவும் உற்சாகமளித்தது.
ஆழமான அலசலுக்கு பிறகு டீன் மேனியா எஸோல் திட்டத்தை ரத்து செய்தது.
பின் பத்திரிகையில் போன பெயரை மீட்க, டீன் மேனியா சேதக்கட்டுப்பாட்டில் இறங்கியது.
சிண்டி மாலெட் முன்னாள் தொடர்பு இயக்குனர் - டீன் மேனியா
மீண்டு வரும் முன்னாள் மாணவர்களின் மக்கள் செய்துட்டிருந்ததை
எதிர்க்க உதவ ஏற்ற இடத்தில் அவர்கள் இல்லை.
எனவே அதை நேரடியா எதிர்த்து போராட நான் கொண்டு வரப் பட்டேன்.
உண்மைக் கதைகள்… 85, இன்னும் பல
ஆளுனர் ரிக் பெர்ரி
பழமைவாத அரசியலே எனது பின்னணி,
அமெரிக்கன்ஸ் ஃபார் ப்ராஸ்பெரிடி இல் இருந்தேன்,
அது மிக உயரிய இடங்களில் பழமைவாத செல்வாக்கை நிலைநாட்டுவதற்காக போராடுவதில்
கவனம் செலுத்தியது.
நான் பிரச்சாரத்திற்காக வேலை செய்தாலும், கிறிஸ்துவின் பிரதிநிதியா இருப்பதே என் பணி,
கிறிஸ்துவிற்காக தைரியமா பேசணும், தைரியமா வாழணும்.
முதல் முறை நான் டீன் மேனியா வளாகத்திற்கு சென்ற போது,
மிகவும் ஈர்க்கப்பட்டேன்.
கடவுளுக்காக ஒரு இளைஞர் படையை உருவாக்குவது,
என் நம்பிக்கைகளின் முக்கிய அங்கமானது.
உடனடியா மீண்டு வரும் முன்னாள் மாணவர் இணையதளத்தை பார்க்க தொடங்கினேன்.
அந்த கதை ரொம்ப தீவிரமா, விசித்திரமா எனக்கு பட்டது,
"இது உண்மையா இருக்க வாய்ப்பே இல்லை" என்று எண்ணினேன்.
"இது கிறிஸ்தவ அமைப்பை மிகைப்படுத்தும் இடதுசாரியின் வெளிப்பாடு"னு எண்ணினேன்.
சாத்தானின் இந்த தாக்குதலை தடுக்க,
பல தசாப்தங்களா ஆயிரக்கணக்கான இளைஞர்களின் வாழ்வில்
விளக்கேற்றிய ஊழியத்திற்கு உதவவும் நான் உள்ளே வரவிருந்தேன்.
"நீங்கள் அனுபவிக்கும் இந்த துன்பத்தை,
திறம்பட நீங்க எதிர்க்க நான் உதவறேன்" என்றேன்.
கூகுள் மைகா ரிங்கோ
ஆரம்பத்திலேயே மைகா பத்தி தெரிஞ்சுக்கிட்டேன்.
இதோ டெக்சஸில் இருக்கிறோம், மழையில், ராணுவ உடையில்,
சாலையோரமா சிலுவை சுமந்துட்டு போறோம், சரியா?
இது மதவெறி கும்பல் இல்லனா, அப்ப எதுவுமே இல்லை.
மைகா தான் முதல் பொது எதிரி.
நெருக்கடி தொடர்பு திட்டம் ஏப்ரல் 2012
நெருக்கடி தொடர்பு திட்டம் ஒன்றை உருவாக்கியிருந்தேன்.
டீன் மேனியா பற்றி நல்ல விஷயங்களா மிக அதிக அளவில் பதிவிட்டு
மீண்டு வரும் முன்னாள் மாணவர் குழுவை புதைப்பதே என் திட்டம்.
கிறிஸ்தவத்தில் பேரார்வம் இருப்பது…
டீன் மேனியா விளம்பரம் 2011
…கொஞ்சம் அசாதாரணமானதா இருக்கலாம்,
அது மிகவும் ஏற்புடைய விஷயமல்ல,
அதனால், அது அசாதாரணமாதலால்,
அது தவறா புரிந்து கொள்ளப் படலாம்னும் எங்களுக்கு தெரியும்.
எஸோல் மிகவும் நேர்மறையான…
நீடிக்கும்… அனுபவம்.
அங்கே அவசர சிகிச்சை குழுவினர் இருப்பார்கள்,
"நீங்க நலமா"னு அவர்கள் அடிக்கடி கேட்டுக் கொள்வார்கள்.
ஹானர் அகாடமி ஒரு பாதுகாப்பான சூழலையே அமைத்திருக்கிறது.
முன்னாள் பயிற்சி பெறுநர்கள், செல்வாக்கு மிகுந்தோர் ஊழியத்தை தொடர்பு கொள்கின்றனர்.
டீன் மேனியாவில் நல்ல அனுபவங்களை பெற்ற அனைவரையும் இதில் ஈடுபடுத்தினோம்.
"அமெரிக்காவில் எந்த அமைப்பு
"மாணவர்களின் மீது பெரிய தாக்கத்தை ஏற்படுத்துது"னு யாரேனும் என்னிடம் கேட்டால்
பாஸ்டர், க்ரீன் ஏக்கர்ஸ் சர்ச்
என் பதில், "ரான் லூஸ் தலைமையில், டீன் மேனியா"
பதின்ம வயதினரின் வாழ்வில் இருபத்தி ஐந்து வருடங்களா ஒளிமயமாக்குகிறீர்கள்…
யு.எஸ் காங்கிரஸ்
அமெரிக்காவில் தாக்கத்தை ஏற்படுத்துகிறீர்கள்…
டைரக்டர், சர்வதேச பிரார்த்தனை மையம்
…நம்மால் அளவிட முடியாத அளவு இளைஞர்கள் மீது.
செல்வாக்கு மிகுந்த பெரும் பாதிரியார்கள், கிறிஸ்தவ எழுத்தாளர்கள்.
கடவுள் ஆசீர்வதிப்பார்.
இந்த மக்கள் மூலமா நம்பகத்தன்மையை நிலை நாட்ட முயன்றார்,
அவர்களும் அதை அவருக்கு வழங்கினர்.
கூகுளில் முதல் பக்கமாக மீண்டு வரும் முன்னாள் மாணவர்கள் வரக்கூடாது
என்கிற முனைப்புடன் இணையத்தில் முயன்றோம்.
அமேசானில் ரானின் புத்தகங்களுக்கு…
யெல்ப்பில் மக்களை விமர்சனம் கூட எழுதச் செய்தேன்.
நிறைய சாதகமா பத்திரிகையில் வெளியிடலாம்,
ஆனா 50, 100 பசங்க அவங்க அனுபவத்தை கொட்டறாங்கனா,
"அங்கு போனேன், கடவுளை நேசித்தேன்."
இவ்வாறு தவறா நடத்தப்பட்டேன். தினமும் கெட்ட கனவுகள் வருது."
"ஏதோ இங்கு தவறு நடக்குது"னு உங்களுக்கு தெரிவதற்கு
எவ்வளவு கதைகள் படிப்பீர்கள்?
பெற்றோர் என் வலைப்பதிவை படித்தபின், தங்களது குழந்தைகளை அனுப்பறதில்லை.
என் மகளை அடுத்த வருடம் அனுப்பப் போவதில்லை
சுழல் தொடங்கியது, அவர்களும் ஹானர் அகாடமி வருகையில்
எண்ணிக்கை குறைவதை கண்டனர்.
ஏதாவது செய்து நிறுத்தியே ஆகணும்னு தயாரா இருந்தோம்.
இதை கேட்கிறேன், உங்களில் எத்தனை பேருக்கு குரல் இருக்கிறது?
உங்க குரலை நீங்க பயன்படுத்தணும்!
ஆயிரக்கணக்கானோர் அந்த திட்டத்தில் பங்கு பெற்றுள்ளனர்,
பலர் டீன் மேனியாவிற்கு விசுவாசமாக உள்ளனர்.
போர் பயிற்சி பெற்றுள்ளனர், என்னை எதிரி என்று அனைவரும் கருதுகின்றனர்.
மக்கள் அவங்களை, அவளது நாய்களை துன்புறுத்துவார்கள்.
அவங்களுக்கு கொலை மிரட்டல் வந்தது.
அவங்க தான் அதிக வெறுப்புக்கு ஆளானாங்க.
அது அவங்களை ரொம்பவே பாதித்தது.
அவங்க எங்களுக்காக நிறைய செஞ்சிருக்காங்க.
டீன் மேனியா
2012 வாக்கில், கூகுளில் டீன் மேனியா என்று தேடினால் என் வலைப்பதிவு
முதல் பக்கமா வந்தது.
அவர்களது எண்ணிக்கை என்னால் வெகுவாக குறைந்தது.
அவர்களுக்கு புது பயிற்சி பெறுநர் கிடைக்கலனா, கூலி வேலைக்கு ஆள் குறையுது.
கூலி வேலைக்கு புது ஆள் கிடைக்கலனா, நிறைய நிகழ்ச்சிகள் நடத்த முடியாது.
டீன் மேனியாவிற்கு அதிலிருந்து நிறைய பணம் வரும்.
டீன் மேனியா ஊழியத்தில் நாம் இப்பொழுது ஒரு அவசர தருணத்தில் உள்ளோம்.
பெயரைக் கொடுங்கள், இளைஞர்களுடன் தொடர்பு கொள்ள உதவுங்கள்.
அவர்களுக்காக உங்களுக்கு சான்றிதழ் வழங்குவோம்.
"டீன் மேனியா திவாலாகிறதா" என்பது போன்ற வதந்திகளை பார்க்கிறேன்.
இல்லை. நாங்க திவாலாகியிருந்தா, நமது உரையாடல் வேறு மாதிரி இருந்திருக்கும்.
நீங்க ஏற்கனவே கொடுத்திருக்கலாம், அதற்கு மிக்க நன்றி.
ஆனா உங்களால் முடிஞ்சது, சிறிய அன்பளிப்பு, பெரிய அன்பளிப்பு,
நாம் சேர்ந்து சிறப்பாக செய்வோம்.
பின் ரான் உற்சாகமாக அறிவித்தார்,
"நல்ல செய்தி, வளாகத்தை மீண்டும் வங்கிக்கே திருப்பி தர்றோம்" என்று.
ஆனா இது நல்ல விஷயம், ஏன்னா நாங்க டாலஸுகு பெயர்கிறோம்.
பொருளாதார நிலை பற்றி மக்கள் கேட்கதான் செஞ்சாங்க,
""இது பொருளாதார நிலையினாலா"னு கேட்டதற்கு அவர்,
"இல்லை, நிர்வாகத்தை எளிதாக்க, DFW விமான நிலையத்திற்கு அருகிலிருக்க,
"இதைப்பற்றி ஒரு செய்திக் குறிப்பு வெளியிடப் போறோம்."
உற்சாகமான செய்தி.
கார்டன் வேலி, டெக்சாஸில் இருந்து எங்களது தலைமையகத்தை
உலகத்தரம் வாய்ந்த நகரான டாலஸ், டெக்சாஸின் மையத்திற்கு மாத்தறோம்.
மக்கள்தொகை அதிகமுள்ள நகரத்துக்கு
செல்வதிலுள்ள நல்ல விஷயம், நிறைய மக்கள் வழி தெரியாதிருக்கின்றனர்.
அவர்களை அணுகுவோம் நல்ல பயிற்சி கிடைக்கும்.
இயேசுவிற்கு மிகவும் கடமைப்பட்டுள்ளோம்.
வங்கி அறிக்கையை பார்த்தேன், அதில் பணம் கட்டாததால்…
பறிமுதல் அறிக்கை
…பறிமுதல் என்று குறிப்பிடப்பட்டிருந்தது.
மூழ்கும் கப்பலை காப்பாற்ற ரான் முயன்றார்.
இந்த செய்திக்குறிப்பை வெளியிடுவது என் வேலை.
இந்த செய்திக்குறிப்பில் இருப்பது பொய்.
அவர்களது இடம் பறிமுதல் செய்யப்படுது என்ற செய்தியை ரான் மறுத்தார்,
வங்கிக்கு இடத்தை திருப்பி தருவதாக
கூறினார். திவாலானதை மறைத்தார்.
பத்து கட்டளைகளின் படி, "பொய் சொல்லக் கூடாது."
கடவுளுக்கு எல்லாரும் உண்மையே பேசணும்.
உண்மையைக் கூறுமாறு ரானிடம் மன்றாடினேன்.
"டீன் மேனியா மீதும் உங்கள் மீதும் நம்பிக்கை உள்ளது. உண்மையை கூறுங்கள்:"
அவர் கூறவில்லை.
பின் மீண்டு வரும் முன்னாள் மாணவர்கள் பற்றி பேச ஒரு சந்திப்பு நடத்தினேன்.
ஒருவருக்கு பேயோட்டப்பட்டது பற்றி ஒரு பதிவு வந்திருந்தது.
இயேசுவின் பெயரால் உன்னை இம்மனிதனின் உடலிலிருந்து வெளியேற்றுறேன்."
மயக்கமடைவது = பேய் பிடித்ததாலா, சோர்வினால் இல்லையா?
இந்த சந்திப்பில் கூறினேன், "இது மிகவும் அபத்தமானது.
இது நடந்திருக்க வாய்ப்பே இல்லை."
என்னைப் பார்த்தனர், ஒரு வார்த்தை சொல்லலை.
"இது நடக்கல தானே" என்றேன்.
அவங்க பதில் ஏதும் சொல்லாம வேறு விஷயம் பேசத் தொடங்கினர்.
"ஓ, கடவுளே, உண்மை தான் போல" என்று எண்ணினேன்.
அது உண்மையா நடந்தது என்பதை அது உறுதிபடுத்தியது,
அப்ப மீண்டு வரும் முன்னாள் மாணவர்களின் மற்ற கதைகளும் நடந்திருக்கலாம்.
நான் அதிர்ந்து போனேன்.
என் உடலில் ஒரு நடுக்கத்தை உணர்ந்தேன்.
உண்மை தெரிந்தபின் திரும்பி போக முடியாது.
அதே சமயம், அக்வயர் த ஃபயர் நிகழ்ச்சிகளும் ரத்து செய்யப்பட்டன.
இளைஞர் அணிகளுக்கு அவர்களது பணம் திருப்பி கிடைக்கவில்லை.
உலகளாவிய பயணம் ரத்தான போது,
இந்த இளம் போதகர்களுக்கு அவர்களது பணம் திருப்பி கிடைக்கலை.
அவர்கள் பணக்காரர்கள் அல்ல.
கார் கழுவி, பேக்கரியில் பணிபுரிந்து,
கஷ்டபட்டு சேர்த்த பணம்.
ரான் அவர்களது பணத்தை திருடினார்.
அப்ப உண்மையை வெளிக்கொணர்வது என் பணியானது.
டீன் மேனியாவின் உள்புற, வெளிப்புற மக்களுடன், முன்னாள் மாணவர்களுடன்
பணியாற்றினேன்.
வேர்ல்ட் பத்திரிகையில் என் நண்பர் ஒருவர் பணிபுரிந்தார்…
வேர்ல்ட் உப்பு, சர்க்கரை இல்ல.
…அவரை அழைத்தேன், "உனக்கு ஒரு கதை வெச்சிருக்கேன்" என்றேன்.
"சரி. இதை நான் செய்ய உனக்கு சம்மதம் தானா" என்று கேட்டார்.
"இது வெளியே வரணும். ரான் குழந்தைகளிடமிருந்து திருடறார்" என்றேன்.
கிறிஸ்தவர் இளைஞர் அமைப்பு பொருளாதார நெருக்கடியில் சிக்கி தவிப்பு
மொத்த நிகர சொத்துக்கள், மைனஸ் 4.1 மில்லியன் டாலர்கள்,
நிதியாண்டு 2011ன் முடிவில்,
டீன் மேனியாவில் பங்கேற்றோர் ரிகவரிங்அலும்னி.காம் இணையதளத்தில்
2009ல் ஊழியம் பற்றி விமர்சனங்ளை பதிவிடத் தொடங்கியதிலிருந்து.
நாட்டில் திவாலான தொண்டு நிறுவனத்தில் ஆறாம் இடம்
பின்தொடர்வு: நிலைமை தொடர்கிறது
பின் பணி நிறுத்தத்திற்கான அறிவிப்பு வந்தது.
டீன் மேனியா: 30 வருட அக்யவர் த ஃபயருக்கு பிறகு ஏன் நிறுத்துகிறோம்
டீன் மேனியா அதிகாரபூர்வமா இறந்து விட்டது
அவர்கள் மீண்டும் பயிற்சி திட்டத்தை தொடங்கவே இல்லை.
அது முடிந்தது.
டீன் மேனியா அதிகார பூர்வமாக இறந்தது
இது நடக்க வாய்ப்பில்லைனு நினைச்சேன்.
இது நடக்கும்னு நினைக்கலை. "அது நடக்க வாய்ப்பே இல்லை"னு எண்ணினேன்.
நாங்க வலைப்பதிவை தொடங்கிய போது,
டீன் மேனியாதான் அமெரிக்காவின் மிகப்பெரிய கிறிஸ்தவ இளைஞர் அமைப்பா இருந்தது.
அவர்களது அமைப்பு இழுத்து மூடப்படும் என்ற கருத்து,
அது சாத்தியம் என்று நான் நினைத்ததே இல்லை.
அது என் குறிக்கோளும் அல்ல.
அந்த திட்டத்தில் பங்குபெற்றோருக்கு உதவுவது தான் குறிக்கோஎள்.
துணிச்சலான பிழைத்தவர்களால் தான்
டீன் மேனியா ஒரு வழியா கவிழ்ந்தது.
எனக்கு மிக்க மகிழ்ச்சி.
அர்ப்பணிப்பு மிக்க குழந்தைகளை சுயநோக்கிற்கு பயன்படுத்திக் கொண்டனர்.
அதை நினைச்சா இப்ப கடுங்கோபம் வருது.
இளைய பருவத்திலிருந்ததை விட இப்ப எனக்கு இன்னும் கோபம் வருது
ஆனா நாம் அனைத்தையும் கைவிடும்போது,
அவர் உங்களுள் உண்மையான வாழ்க்கையை அளிக்கிறார்.
உங்க தலைமுறைக்காக ஒரு போர் நடந்துட்டிருப்பதைப் பத்தி பேசறோம்,
இப்ப உங்க மனதில் மூண்ட போர் பத்தி,
உங்க பொருளாதார, அடையாளப் போர் பத்தி பேசுவோம்.
ஆனா கிறிஸ்துவை மட்டுமே பின்பற்றும் வீரராக கடவுள் உங்களை காண விரும்பறார்.
அந்த குரலை என் மனதிலிருந்து அகற்ற பல வருடங்கள் ஆனது.
என் உடலில் டீன் மேனியாவால்
ஏற்பட்ட பல உளைச்சல்கள், காயங்களை இன்னும் சுமக்கிறேன்.
நான் ஏதாவது தவறு செய்தால், அனைவரையும் இழப்பேன் என்ற எண்ணம்.
டீன் மேனியா இப்ப இல்லாததற்கு நன்றி கூறுகிறேன்.
அழைப்பினால் உட்கொள்ளப்பட்ட டீன் மேனியா ஊழியங்கள்
ரான் புதுசா வேற ஏதோ தொடங்க முயல்கிறார்.
2015ல் டீன் மேனியா திவால் ஆன பிறகு,
ரான் மற்ற ஊழியங்களை தொடர்ந்து நடத்த முயல்கிறார்.
எனவே, வெளிநாடு சென்று விட்டார்.
டீன் மேனியாவில் செய்ததையே ரான் மீண்டும் செய்யப் பார்க்கிறார்.
பௌத்தர்களான ஆயிரக்கணக்கான பர்மிய மக்களின்
இதயத்தில் கடவுள் பரவி ஆக்கிரமிக்கணும்னு இந்த வாரம் ஜெபிப்போம்.
பாதிரியார்களை ஆதரிக்க, பயிற்சியளிக்க ஆப்பிரிக்கா முழுக்க பயணித்துள்ளார்.
டீன் மேனியா சர்வதேச விளம்பரம்
அவர் அதை டீன் மேனியா என்றழைப்பதில்லை, ஆனா பேசுவதெல்லாம் அதே விஷயம் தான்.
அவரது முறைகள், நான் பார்த்தவரை, அதுவும் அப்படியேதான்.
நம் அன்பான சகோதரர்,
பாஸ்டர் ரான் லூஸுக்கு கரவொலி எழுப்புவோமே?
இளைஞர்களிடம் நற்செய்தியைப் பகிரவே கடவுள் தன்னை அழைத்ததாக
ரான் உண்மையில் நம்பினார் என்று நினைக்கிறேன்.
இலக்கு சரினா வழிமுறை எப்படி இருந்தாலும் தவறில்லை என்ற கருத்து இழையோடியது.
அவருக்கு வேற வழி தெரியாதுனு நினைக்கறேன்.
ரானும், டேவும் எவ்வளவுக்கு எவ்வளவு குற்றவாளிகளோ
அவ்வளவுக்கு அவ்வளவு பாதிக்கப்பட்டவர்களும் கூட.
அவர்களும் இந்த குறுகிய, பரிந்துரைக்கப்பட்ட கடினமான வாழ்க்கை முறையையே மேற்கொள்ளணும்.
மற்றவர்களை நாம் மோசம், தீயவர்கள், கேவலமானவர்கள் என்று சொன்னா
நம்மை பற்றி அப்படித்தான் நினைக்கறோம்.
ரான் லூஸை உளவியல் ரீதியா ஆராயமலிருப்பது கடினம்,
இந்த மனிதன் ஒரு தந்தைக்காக
வாழ்நாள் முழுதும் தேடினார்.
தனது இளைய பருவ காயங்கள்
அவருடனேயே இருக்கிறது என்பதை அவர் ஏற்றிருக்கலாம்.
பதிலா, ஒரு மொத்த அரசியல் கருவியை கண்டுபிடித்து,
இளைஞர்களை அதனுள் இழுத்துக் கொண்டு வந்து போட்டார்.
அதோடு திருப்தி அடையாமல், வளர முயன்று கொண்டிருந்த
மற்ற இளைஞர்களுக்கும் அதை பரப்பினார்.
தன்னால் கடந்து செல்ல முடியாத அதே கோபமான தருணத்தில்
அவர்களையும் பூட்ட நினைத்தார்.
கிறிஸ்தவன்னா கோபமா இருக்கணும்னு அவர்களுக்கு ரான் கற்றுத் தந்தார்.
தீவிர உணர்வுகளுடன் இருக்கும் இளைஞர்களை திரட்டி,
அவர்களிடம் கூறினார், "வெறுப்பாக திரியக் கூடிய உங்களது கோபம், உக்கிரம்,
அது தான் மிக முக்கியம்" என்று.
சில பசங்க டீன் மேனியா விட்டு வெளியேறினர், ஆனா பலர் வெளியேறலை.
ரான் பயிற்சியளித்த படை இன்னும் அங்குள்ளது.
சமூக அமைப்பை சிதறடித்து புது ராஜ்யத்தை உருவாக்கும் இயக்கத்தின்
அங்கமாக டீன் மேனியா விளங்கியது.
இது இன்னும் முடியலை.
ஜனநாயகத்தின் முடிவிற்கு வரவேற்கிறேன்.
அதை தூக்கியெறியப் போறோம். ஜனவரி 6ம் தேதி அதை சாதிக்க முடியலை,
ஆனா அதை கவிழ்த்து ஒரு மாற்று கொண்டுவர முயற்சிப்போம்.
ஆமென்.
அது சரிதான், ஏன்னா எல்லா புகழும் அரசாங்கத்துக்கு அல்ல,
எல்லா புகழும் இறைவனுக்கே.
இந்த ஜனநாயகம், இது எவ்வளவு முக்கியம்?
"அரசியலமைப்பை மாற்றி எழுதுவோம்."
இப்ப மாநிலங்களின் மகாசபை என்ற ஒரு யோசனை வருகிறது.
மாநிலங்களின் மகாசபை ஒண்ணு இருக்கு,
நம் அரசியலமைப்பில் ஐந்தாம் பிரிவு, அது சூடு பிடிக்கிறது.
மாநிலங்களின் மகாசபை பற்றி ஒரு தீவிரம் நிலவுகிறது,
-உண்மையில் கவனிக்கத்தக்க யோசனையாக. -ஆம்.
அதற்கு காரணம் இருக்கு.
மாநிலங்களின் மகாசபை என்பது
அரசியலமைப்பை மாற்றி எழுதும் முயற்சியாகும்.
உரிமைகள் மசோதா, முதல் திருத்தம், சர்ச்சையும் நாட்டையும் பிரிப்பது,
இவற்றை ஒழிக்கணும்.
மாநிலங்களின் மகாசபையை ஜேம்ஸ் டாப்சன் உட்பட
பல செல்வாக்கு மிகுந்த சுவிசேஷக தலைவர்கள் அங்கீகரித்துள்ளனர்.
இந்த வார்த்தைகள் நினைவிருக்கட்டும், "மாநிலங்களின் மகாசபை."
சபை ஸ்பீக்கர் மைக் ஜான்சனும்.
ஒரு மாநாட்டில் மூன்றில் இரு பங்கு மாநிலங்கள் திருத்தத்தை முன்வைக்கலாம்.
மேலும் மத உரிமைக்காக பல ஆண்டுகள்
போராடிய பலரும்.
"இது மாநில உரிமைகள் பற்றியது" எங்கின்றனர்.
மாநில உரிமைகள், பிரித்தலுக்கான போர் முழக்கம்,
கூட்டமைப்பின் போர் முழக்கம்…
அதிராகரத்தை பரவலாக்கம் செய்வது பற்றியது,
கலிஃபோர்னியாவை கலிஃபோர்னியாவா இருக்க விடுவது, ஐடாஹோவை ஐடாஹோவாக.
"அலபாமா அலபாமாவா இருக்கட்டும்,"
இது எந்த விதத்திலும் யுனைட்டட் ஸ்டேட்ஸ் ஆக முடியாது.
எழுத்தாளர், சமூக நிர்வாகி
பிரச்சார பாதையில் என் பதின்ம வயதில் அதிகம் கழித்தேன்,
டீ பார்ட்டி இயக்கத்திற்கான அடித்தளம் அமைக்கும் பணியில்.
நான் உண்மையான நம்பிக்கையாளர்.
என் இதயம், ஆன்மா அனைத்தையும் இயக்கத்துக்கு கொடுத்தேன்.
இது ஜனநாயகத்திற்கான இருத்தலியல் அச்சுறுத்தல்.
சாதாரண கூட்டாட்சி காங்கிரஸை ஈடுபடுத்தாமல் அரசியலமைப்பை மாற்ற
மாநிலங்களின் மகாசபை ஓரு வழி.
சட்டபூர்வமா வேறு வழியில் இதை செய்ய நினைக்கிறனர்,
அரசியலமைப்பை திருத்தி எழுத ஒரு கூட்டம் ஏற்பாடு செய்து
34 மாநிலங்களை அழைச்சா போதும்.
அங்கே போய் அவங்க அரசியலமைப்பை திறந்துட்டாங்கனா
அவங்க இஷ்டப்படி செய்யலாம்.
அவர்கள் வெற்றி பெற மாநில அரசியல்வாதிகள்
தங்களது படையை வாக்களிக்க வைக்கணும்.
டீன் மேனியா ஊழியத்தில் பட்டம் ஹானர் அகாடமி
இந்த வாக்கெடுப்பில் மக்கள் பங்கேற்க மாட்டார்கள்,
ஆனா சட்டமன்ற உறுப்பினர்களை மக்கள் தேர்ந்தெடுப்பார்கள்.
டாக்டர் ஜேம்ஸ் டாப்சனுடன் நேர்காணல் வானொலி நிகழ்ச்சி
விவரங்கள் குறைவாக அறிந்த வாக்காளர்களை சமாளிக்க வேண்டியதில்லை.
நாம் நினைத்ததை விட அது தாண்டி போனது.
19 மாநிலங்களில் இருக்கோம், பாதிக்கு மேல, இன்னும் 15 மாநிலங்கள் இருக்கு.
இது சட்டமாக வாய்ப்பிருக்கு.
இப்பொழுது மாதிரி மகாசபைகள் நிகழ்த்துகின்றனர்.
ஒத்திகை பார்க்கின்றனர்.
நம் அமெரிக்க தனியுரிமைகளை முற்றிலும் அழித்தால் தான்
அவர்கள் திருப்தி அடைவார்கள் போலும்.
அந்த தனியுரிமைகளை பாதுகாக்க நாம் ஏதாவது செய்ய வேண்டாமா?
மாநிலங்களின் மகாசபை உருவகம்
மாநிலங்களின் மகாசபைக்கு ஒத்திகை பார்க்கின்றனர்.
அலபாமா "சரி" என்று வாக்களிக்கிறது.
"ராஜ்யத்தைக் கைப்பற்றவே கடவுள் உங்களுக்கு கட்டளையிட்டுள்ளார்."
டீன் மேனியா விளம்பரம்
"உங்கள் பலத்தால் அதைப் பெறணும்." மேலும் இப்போ…
புளோரிடாவின் பொது பள்ளிகளில் இறைவனின் வேதத்தை சேர்க்கும் முயற்சி…
…பைபிளை போதிக்க புதிய மாநில விதிகள் இன்று அனுப்பப்பட்டது.
விவாகரத்து சட்டவிரோதமாக்கப்படணும்.
உங்களது கிறிஸ்தவ தேசியவாத மந்திரக் கோலை அசைக்கவும். நாளை
-பெண்களுக்கு வாக்குரிமை? -இல்லை.
நாடு நமது, அவர்களது அல்ல.
டர்னிங் பாய்ண்ட் ஆக்ஷனின் நிறுவனர், சிஇஓ
முழு கட்டமைப்பு மாற்றத்தை குறிக்கோளாக கொண்டுள்ளனர்.
அமெரிக்காவை மறுசீரமைப்பதற்கான திட்டம் இது.
பிரச்சனையில்லை. நான் பத்திரம்தான்.
மன அழுத்த சுழற்சியை முடிக்கணும்.
சுவிசேஷக கலாச்சாரம் பைனரி குணம் கொண்டது.
எந்த நுணுக்கமும் இல்லை.
நாம ஒண்ணு இந்த பக்கம், இல்லனா அந்த பக்கம்.
கருப்பு வெள்ளை யோசனை இது.
எழுத்தாளர்/சுவிசேஷக நிபுணர்
பைபிளில் இல்லாத விதிகள், கனமான சுமைகளை மக்களின் மீது
சுமத்துவதை என் புத்தகம் செய்தது, அதற்கு மிகவும் வருந்தறேன்.
இந்த இயக்கத்தில் வளர்ந்து இப்ப பெரியவர்களானவர்கள்
ஏதோ ஒரு அளவில் இதைப் பற்றி சிந்திக்கணும்,
"நான் எதில் ஈடுபட்டிருந்தேன்?"
"நான் என்ன செய்தேன்?"
"யாரை காய படுத்தினேன்"னும்.
எனது… அறியாமையும்
குறுகிய நம்பிக்கைகளும் இந்த குழந்தைகளுக்கு ஏற்பட்ட
துன்பங்களை உண்மையில்லையென எண்ண வைத்தது, நான் நினைத்தது தவறு.
அது தவறு.
ஆன்மீக முறையில், உடல் ரீதியாக, பாலியல் ரீதியில் பாதிக்கப்பட்ட பலர்
சொல்வதை நம்பவில்லை என்பதை அறிவேன்,
நமது அமைப்புகள்
பெரிய அளவில்… தீங்கு விளைவிக்கலாம்.
அத்தீங்கினை நானும் விளைவித்ததற்கு வருந்தறேன், துஷ்பிரயோத்துக்கு
உள்ளான மக்களை தொடர்ந்து துன்புறுத்திய அமைப்பின் அங்கமா நான் இருந்தேன்.
இது போன்ற அனுபவத்தில்
எனக்குள் வேரூன்றிய பல விஷயங்களை தோண்டி எடுக்க வேண்டியிருந்தது.
சாதாரணமாக வாழும் மக்களுக்கு எதிரா…
என்னிடம் பாரபட்சம் இருப்பது எனக்கே தெரியாதிருந்தது.
அனைவரையும் சமமாக நேசிப்பதாக நாம் கூறினாலும்,
நம் நம்பிக்கைக்கோ, நாம் உண்மை என்று நம்புவதற்கோ அவர்கள் இணங்கலைனா,
அவர்களிடம் எப்பவுமே ஏதாவது தவறு தென்படும்.
நம் மனதின் ஒரு பகுதியில், நாம் அறியாமலேயே
அவர்களை மதிப்பிடுவோம்,
செய்கையின் மூலம் பழ வழிகளில் அவர்களுக்கு சுட்டிக்காட்டுவோம்,
"நீங்க செய்றது தவறு, உங்களது அர்ப்பணிப்பு பத்தாது."
உடந்தைகளும் நாங்களே, பாதிக்கப்பட்டோரும் நாங்களே.
ஆனா அதை அனுபவித்த எவருக்கும்
மிகப்பெரிய குடுப்பினை இருக்கு.
நல்ல விதமான அனுபவங்களைப் பெற்றவர்கள்,
சிலருக்கும் நல்ல விதமான அனுபவங்கள்,
உண்மையாவே நேர்மறையான அனுபவம்.
இது அவர்களுக்கு இல்லை.
கடினமான விஷயங்களை… நான் பட்ட கஷ்டங்களை,
எனக்கு கிடைத்த வெற்றிகளை இந்த மோதிரம் குறிக்கிறது.
அதிர்ச்சி, இழப்பு, துக்கம், மற்றும் வலி.
அந்த வாழ்க்கையில் எனக்கு எதுவும் மிச்சமில்லை.
அந்த அனுபவத்தில் நினைவுகூரும் விதமா எனக்கு எதுவும் இல்லை.
எல்லாத்தையும் எரிச்சுட்டேன், அது போனது எனக்கு மகிழ்ச்சி.
எனவே நான் எனக்கு நேர்மையா இருக்க,
ஒரு இருபத்தி ஐந்து வருடங்கள் எடுத்தேன்.
உண்மையா நான் விரும்புவதை ஏற்க.
"என்னை குணப்படுத்தியற்கு நன்றி" என்று கூறி அந்த 18 வயது இளைஞன்
பெருமைப்படும் விதமா நான் இருக்கணும்.
இந்த பணியை செய்ததற்கு நன்றி.
நாங்க அடிக்கடி ஒன்றுகூடுவோம்.
எங்க அம்மா, அப்பா, என் அப்பாவின் கணவர்.
-சேர்ந்து விடுமுறை பயணம் செல்வோம். -ஆம், அது அருமை.
"என் குடும்பத்தை இழக்கப் போறேன்" என்கிற அவரது எண்ணம்…
-ஆம். -இப்ப எங்களது பெரிய குடும்பம்,
குழந்தைகள், பேரன் பேத்திகள்,
"இது இப்படித்தான் இருக்கணும்" என்கிற போக்கினை நிராகரித்தோம்.
இவ்வளவு நாளா என்னிடம் திணிக்கப்பட்ட இயேசு எனது இயேசு இல்லை
என்கிற உண்மையை ஏற்றுக் கொள்கிறேன்.
இது நிச்சயம் ஒரு பயணம் தான்.
இப்பவும் என்னை கிறிஸ்தவரா தான் அடையாளம் காண்கிறேன், இயேசு ரகம்.
சில சமயம், நம் மனதில் ஒரு மூலையில் கேட்கும் குரம்,
"ஒரு நிமிடம் யோசி"னு சொல்லும்.
"அது தான். அதுதான் என் மனசாட்சி" என்று உணர்வோம்.
அந்த குரலை கேட்டு நடப்பது நல்லது தான்.
அந்த குரல் தீமையானதல்ல, அது நம்மை தவறான பாதையில் கொண்டு செல்லாது.
மக்கள் உங்க கதையை கேட்டதால் என்ன விளைவுகள் ஏற்படும்னு நம்பறீங்க?
நாம் உண்மையின் பக்கம் நிற்கணும், எது சரியோ அதையே ஆதரிக்கணும்,
இல்லனா அனைத்தையும் இழப்போம்.
ஆனா இறுதியில், இவர்கள் நம்மை ஊமையாக்குவதை அனுமதிக்க கூடாது.
சதித்திட்டம் தீட்டுகிறார்கள்.
யாரையும் கட்டுப்படுத்தாமல் இயல்பாக மற்றவர்கள்
வாழ்ந்து கொண்டிருக்கையில், அவர்கள் உத்திகள் வகுக்கின்றனர்.
ஒண்ணு தெரியுமா? அனைத்து சர்வாதிகாரிகளும் ஒன்று கூடி
உங்களைத் தேடி வருகின்றனர்.
வசனங்கள் மொழிபெயர்ப்பு பிரசன்னா சிவராமன்
படைப்பு மேற்பார்வையாளர் ரவீந்திரன் அருணாசலம்